DA    DA 
 
 
 EUROPA -
KOMMISSIONEN   
Bruxelles, den 24.4.2015  
COM(2015) 179 final  
  
BERETNING FRA KOMMISSIONEN  
Statusrapport om implementeringen af den fælles tilgang til EU's decentrale agenturer   
 
2 
 Den fælles tilgang til EU's decentrale agenturer, som Europa -Parlamentet, Rådet og 
Kommissionen aftalte i juli 2012, udstikker en mere sammenhængende og effektiv ramme for 
agenturernes drift.  
Kommissionen lovede at følge op på aftalen, hvor det er relevant i samarbejde med 
agenturerne. Kommissionens hovedmål med implementeringen af den fælles tilgang  er mere 
velafbalanceret forvaltning, større effektivitet og ansvarlighed samt større sammenhæng. Det 
er mål, der særligt vigtige på et tidspunkt, hvor effektiv og ansvarlig ressourceanvendelse er 
af stor betydning.  
Kommissionens gjorde i sin køreplan fra december 2012 nærmere rede for, hvordan den 
agtede at følge op på den fælles tilgang. I køreplanen opregnes en række initiativer, der 
kræver en indsats fra Kommissionens og/eller agenturernes, medlemsstaternes, Europa -
Parlamentets og Rådets side. Initiativ erne omsætter bestemmelserne i den fælles tilgang til 
konkrete delmål. Køreplanen indeholder frister for de delmål, som Kommissionen har 
ansvaret for (30 initiativer) og fokuserer på 5 initiativer, som Kommissionen prioriterer højt. 
Den angiver også, hvorn år samarbejde med agenturerne er nødvendigt, og om agenturerne 
allerede er begyndt at implementere den fælles tilgang.  
Parallelt med de tiltag, der opregnes i køreplanen, kræver implementeringen af den fælles 
tilgang, at der sker en tilpasning af retsakte rne om oprettelse af de eksisterende agenturer ud 
fra en konkret vurdering samt en tilpasning eller vedtagelse af andre retsakter 
(personalevedtægten1 og rammefinansforordningen2).  
Denne rapport er Kommissionens anden rapport om implementeringen af kørepl anen. Den 
fokuserer navnlig på de fremskridt, der er gjort med de tiltag i køreplanen, som 
Kommissionen har ansvaret for, siden den første rapport3 blev vedtaget i december 2013. 
Allerede i det foregående år gjorde Kommissionen betydelige fremskridt med 
implementeringen af køreplanen. Der blev bl.a. vedtaget retningslinjer for 
standardbestemmelser vedrørende hjemstedsaftaler for EU's decentrale agenturer og 
udarbejdet udarbejdet en kommunikationshåndbog for EU's decentrale agenturer, 
retningslinjer for fore byggelse og håndtering af interessekonflikter i EU's decentrale agenturer 
og retningslinjer om resultatbudgettering og decentrale agenturer.  
 
1. Gode fremskridt i implementeringen af køreplanen  
Med køreplanen har Kommissionen sat en ambitiøs dagsorden for 201 3 og de følgende år. 
Kommissionens tjenestegrene og de decentrale agenturer har i fællesskab gjort en betydelig 
indsats.  
 
 
                                                            
1  EUT L  287 af  29.10.2013, s.  15. 
2  EUT L  328 af  7.12.2013, s.  42. 
3  http://europa.eu/agencies/documents/2013 -12-
10_pro gress_report_on_the_implementation_of_the_common_approach_en.pdf . 
 
3 
 a. Oprettelse af agenturer  
I 2014 har Kommissionens tjenestegrene med bidrag fra agenturerne samlet nogle redskaber 
til at håndtere procedurerne i forbindelse med oprettelse af agenturer4. Både agenturerne og 
partnergeneraldirektoraterne har adgang til dette vejledningsmateriale, som ajourføres 
løbende.  
Materialet er specielt til nytte i forbindelse med oprettelsen i 2014 af Den Fælles 
Afviklingsinstans (Afviklingsinstansen), et nyt EU -organ5. Afviklingsinstansen er 
bankunionens myndighed med ansvar for afvikling. Den arbejder tæt sammen med de 
deltagende medlemsstaters afviklingsmyndigheder. Den påbegynder udarbejdelsen af planer  
for afvikling af kreditinstitutter pr. 1. januar 2015 og er fuldt operationel pr. 1. januar 2016. I 
overensstemmelse med den fælles tilgang skal Afviklingsinstansen og de belgiske 
myndigheder hurtigst muligt undertegne en hjemstedsaftale på grundlag af Ko mmissionens 
retningslinjer fra 2013.  
På nuværende tidspunkt har syv andre agenturer6 endnu ikke nogen egentlig hjemstedsaftale. 
Derfor opfordrer Kommissionen igen de pågældende medlemsstater7 og agenturer til hurtigst 
muligt at undertegne hjemstedsaftaler8. 
b. Agenturernes drift  
På basis af tilbagemeldinger fra agenturerne har Kommissionen udstedt retningslinjer for 
agenturernes programmeringsdokument9 (gældende fra 2016) og udarbejdet en skabelon til 
agenturernes konsoliderede årlige aktivitetsrapporter10 (gældende fra 2015) i 
overensstemmelse med den nye rammefinansforordnings krav. Disse dokumenter11 er 
agenturerne til hjælp, når de skal klargøre disse to nøgleinstrumenter, dvs. 
rapporteringsdokumentet for første gang for regnskabsåret 2014 og 
programmeringsd okumentet fra regnskabsåret 2017 og frem. De bidrager dermed til mere 
sammenhængende forvaltning og ansvarlighed i agenturerne generelt.  
I en situation med begrænsede finansielle og menneskelige ressourcer har Kommissionen og 
agenturerne fortsat deres bes træbelser på at finde frem til og iværksætte strukturelle 
foranstaltninger, der rationaliserer agenturernes drift:  
                                                            
4  Tiltag nr. 10 i køreplanen.  
5  I henhold til artikel 64 i retsakten om oprettelse af Afviklingsinstansen (forordning (EU) nr. 806/2014 af 
15.7.2014, EUT L 225 af 30.7.2014, s. 1) skal de finansielle regler, i det omfang det er foreneligt med 
Afviklingsinstansens særlige karakter, bygge på den rammefinansforordning, der er vedtaget for organer 
oprettet i henhold til TEUF, jf. artikel 208 i Europa -Parlamentets og Rådets forordning (EU, Eurat om) 
nr. 966/2012.  
6  EF-Sortsmyndigheden, Det Europæiske Luftfartssikkerhedsagentur, Det Europæiske 
Lægemiddelagentur, Det Europæiske Retsakademi, Den Europæiske Værdipapir - og 
Markedstilsynsmyndighed, Det Europæiske Institut til Forbedring af Leve - og Arbejdsvilkårene og Det 
Europæiske Agentur for Forvaltning af det Operative Samarbejde ved EU -Medlemsstaternes Ydre 
Grænser.  
7  Frankrig, Tyskland, Det Forenede Kongerige, Irland og Polen.  
8  Tiltag nr. 8 i køreplanen.  
9  Tiltag nr. 26 i køreplanen.  
10  Tiltag nr. 31 i køreplanen.  
11  C(2014) 9641.  
 
4 
  Levering af tjenesteydelser12: I marts 2014 indførte Kommissionens tjenestegrene en 
vejledning om tilbagekontering af tjenesteydelser mellem dens generaldirektorater og 
tjenestegrene. Skønt vejledningen ikke finder anvendelse på decentrale agenturer 
fastlægger den de grundlæggende principper for intern tilbagekontering: 
ligebehandling af kunder, gennemsigtighed og forbud mod fortjeneste. For at  sikre en 
konsekvent praksis foreslår den tillige en grundlæggende omkostningsmodel og en 
skabelon til agenturernes årlige rapportering. Kommissionen er i færd med at 
udarbejde lignende vejledningsmateriale til andre institutioner, decentrale agenturer og 
organer. I den forbindelse har Kommissionen nøje noteret sig de almindelige 
principper, som agenturerne har foreslået for de tjenesteydelser, som Kommissionen 
leverer (f.eks. gennemsigtighed, støtteorienteret tilgang, effektivitet, rettidighed, 
sammenhæng og ansvarlighed).  
 Ajourføring af serviceleveranceaftaler13: Serviceleveranceaftalerne mellem 
agenturerne og Lønkontoret er blevet genforhandlet. Det har ført til strømlinede vilkår, 
der bygger på en gennemsigtig beregningsmåde af de faktiske gennemsnitlige  
omkostninger. Andre serviceleveranceaftaler vil blive ajourført senere i 
overensstemmelse med det nye vejledningsmateriale.  
 Bistand i forbindelse med offentlige indkøb14: Der er udarbejdet yderligere 
vejledningsmateriale med henblik på at høste potentiell e effektivitetsgevinster i 
forbindelse med agenturernes deltagelse i Kommissionens udbud og kontrakter. 
Kommissionen yder også generel bistand til agenturerne på dette område. Særlig bistår 
Kommissionen de agenturer, der har undertegnet en serviceleverance aftale med den, 
med skræddersyede økonomikurser. Kommissionen stiller også sin 
økonomisupportfunktion til rådighed. Ca. en tredjedel af de spørgsmål, der vedrører 
økonomisk forvaltning, kommer fra agenturerne. Herudover har agenturerne adgang til 
alle oply sninger om forvaltningen af indkøb og kontrakter på intranettet.  
 Bistand med hensyn til påtegning af enhedernes årsregnskaber: I henhold til 
artikel  208, stk. 4, i finansforordningen skal en uafhængig ekstern revisor bekræfte 
årsregnskaberne for hvert af o rganerne. Med henblik herpå har Kommissionen stillet 
sine rammekontrakter vedrørende revision og kontrol til rådighed for agenturerne. Det 
enkelte agentur er fortsat fuldt ansvarligt for hver af de kontrakter, det underskriver, 
men specifikationerne er uda rbejdet af Den Europæiske Revisionsret med henblik på 
at sikre overensstemmelse med Revisionsrettens praksis og merværdien af den rapport, 
som den eksterne kontrahent udarbejder.  
 
For så vidt angår strømliningen af agenturernes internationale aktiviteter e r der allerede eller 
vil der snart blive undertegnet samarbejdsordninger mellem de fleste 
partnergeneraldirektorater og agenturerne, så sidstnævntes virke foregår inden for deres 
mandat og institutionelle ramme15, navnlig i de tilfælde hvor de relevante bes temmelser om 
                                                            
12  Tiltag nr. 12 i køreplanen.  
13  Tiltag nr. 13 i køreplanen.  
14  Tiltag nr. 14 i køreplanen.  
15  Tiltag nr. 17 i køreplanen.  
 
5 
 internationale aktiviteter i retsakterne om agenturernes oprettelse er af mere generel karakter. 
Det er en proces, som Kommissionen vil overvåge nøje.  
Kommissionen udstedte i december 2013 retningslinjer for forebyggelse og håndtering af 
interessekonflikter16, som er et vigtigt emne. Kommissionen opfordrer agenturerne til hurtigst 
muligt at vedtage deres egne regler om interessekonflikter i overensstemmelse med disse 
retningslinjer. Agenturerne skal således finde den rette balance mellem at tage  hånd om 
interessekonflikter og fastholde mulighederne for bedst mulig videnskabelig rådgivning. 
Kommissionen minder om, at agenturer er retligt uafhængige enheder. De har selv ansvaret 
for, hvordan de i praksis håndterer spørgsmål vedrørende interessekonf likter, navnlig hvordan 
de håndhæver og kontrollerer, at nøgleprincipperne på dette område overholdes, og de har 
selv ansvaret for at rapportere herom.  
For at fremme udveksling af god praksis vedrørende udveksling af EU's klassificerede 
informationer17 har Kommissionen oprettet et netværk af EU's decentrale agenturer med 
ansvar for sikkerhed. Netværket tilstræber at afholde interaktive møder (mindst en gang om 
året), som kan tjene som forum for grundig udveksling af god praksis og erfaringer med 
håndtering af EU's klassificerede informationer i almindelighed og udveksling af dem i 
særdeleshed. Hertil kommer, at Kommissionen via de eksisterende serviceleveranceaftaler 
bistår en række agenturer på andre sikkerhedsrelaterede områder, f.eks. med fremstilling af 
tjenestekort, sikkerhedskurser, rådgivning om fysisk beskyttelse af bygninger osv.  
c. Evaluering, revision og Det Europæiske Kontor for Bekæmpelse af Svig  
Kommissionen fortsætter arbejdet med at ajourføre sine retningslinjer for evaluering18. Det er 
en proces, som agenturerne har bidraget til. Retningslinjerne, som gælder for alle 
evalueringer, som Kommissionens tjenestegrene foretager, vil danne grundlaget for 
agenturernes evalueringshåndbog, som er udarbejdet inden for rammerne af deres 
resultatudvikli ngsnetværk.  
Den Interne Revisionstjeneste har indført risikovurdering på porteføljeniveau i forbindelse 
med indførelsen af sit revisionsprogram. De enkelte agenturer risikoklassificeres ud fra en 
række kriterier. De reviderede enheders risikoklassificering  ajourføres en gang om året. 
Hyppighed, type af revision, og hvilke processer der er omfattet, besluttes ud fra 
risikoklassificeringen af enheden suppleret med specifikke risikooplysninger på procesniveau.  
Desuden udarbejdes der passende bestemmelser, der  sikrer minimal revisionsdækning af 
enheder, hvor risikoen ikke er så stor. Fokus i overvågningen af anbefalingernes 
gennemførelse flyttes fra en periodisk/årlig overvågning til løbende overvågning og 
opfølgning af de resterende anbefalinger. I tråd med De n Interne Revisionstjenestes charter 
for agenturer og andre selvstændige organer tilbyder Revisionstjenesten de interne 
revisionsfunktioner at samarbejde og samordne, hvor det er relevant, med henblik på optimal 
revisionsdækning.  
Det Europæiske Kontor for Bekæmpelse af Svig har i januar 2014 afholdt to workshops for 
agenturerne og stiller en trinvis vejledning i at udarbejde strategier for bekæmpelse af svig til 
                                                            
16  Tiltag nr. 33 -35 i køreplanen.  
17  Tiltag nr. 37 i køreplanen.  
18  Tiltag nr. 45 i køreplanen.  
 
6 
 rådighed for dem. Kontoret har senere givet forskellige agenturer skræddersyet bistand. På 
nuvær ende tidspunkt har EU -Fiskerikontrolagenturet, Det Europæiske Center for Udvikling af 
Erhvervsuddannelse, Det Europæiske Luftfartssikkerhedsagentur, Det Europæiske Institut for 
Ligestilling mellem Mænd og Kvinder, Den Europæiske Tilsynsmyndighed for Forsik rings - 
og Arbejdsmarkedspensionsordninger, Den Europæiske Værdipapir - og 
Markedstilsynsmyndighed og Kontoret for Harmonisering i det Indre Marked (Varemærker 
og Design) fastlagt deres strategi for bekæmpelse af svig.  Den Europæiske 
Banktilsynsmyndighed er ved at lægge sidste hånd på sin strategi for bekæmpelse af svig.  
d. Forvaltning af finansielle og menneskelige ressourcer og budgetproces  
I 2013 aftalte Europa -Parlamentet, Rådet og Kommissionen at nedsætte en interinstitutionel 
arbejdsgruppe om decentrale agenturers ressourcer inden for rammerne af forliget om EU's 
budget for 2014. Som omhandlet i den flerårige finansielle ramme for 2014 -2020 har de tre 
institutioner givet tilsagn om gradvist at reducere det samlede antal ansatte i EU's 
institutioner, organ er og agenturer med 5  % i løbet af fem år og er enige om behovet for en 
tættere og mere permanent undersøgelse af udviklingen i de decentrale agenturer for at sikre 
en mere ensartet tilgang. Den Interinstitutionelle Arbejdsgruppe om Decentrale Agenturers 
Ressourcer har holdt to møder i 2014 og skal efter planen fortsætte arbejdet indtil udgangen af 
2017, hvor det forventes, at budgettet for 2018 vedtages, og målet om 5 % nås.  
I forbindelse med den nye rammefinansforordning indgår det nye programmeringsredsk ab for 
forvaltning af menneskelige ressourcer (dvs. den flerårige personalepolitikplan) i det nye 
enhedsdokument for programmering, som samler det årlige arbejdsprogram og de flerårige 
arbejdsprogrammer samt programmering af de menneskelige og budgetmæssig e ressourcer. 
Agenturerne vil anvende dette nye redskab19 i programmeringsarbejdet fra og med 2017. 
Desuden er der udarbejdet nye retningslinjer for rapportering. De har til formål at strømline 
rapporteringskravene. Med andre ord skal visse aspekter af rapp orteringen om menneskelige 
ressourcer samt regnskabsaflæggelse og aktivitetsrapportering samles.   
Kommissionens tjenestegrene har efter grundig høring af agenturerne udstedt retningslinjer20 
for skræddersyede resultatindikatorer til vurdering af agenturdir ektørernes resultater21. 
Indikatorerne indgår i Europa -Parlamentet og Rådets arbejde inden for rammerne af 
dechargeproceduren for agenturerne.  
Den seneste reform af personalevedtægten indeholder en forenklet procedure for anvendelse 
af gennemførelsesbestem melser på agenturer. Ydermere har nye retningslinjer for vedtagelsen 
af gennemførelsesbestemmelser22 betydet yderligere forenkling, så der kan spares tid og 
ressourcer i processen. Retningslinjerne er udarbejdet af Kommissionens tjenestegrene. 
Desuden er de r udarbejdet standardgennemførelsesbestemmelser på området beskæftigelse og 
karrierer i agenturerne for at undgå, at agenturernes regler bliver for forskellige. 
Standardgennemførelsesbestemmelserne er resultatet af et samarbejde mellem 
Kommissionens tjenes tegrene og agenturerne.  
                                                            
19  Tiltag nr. 26 i køreplanen.  
20  SWD(2015) 62.  
21  Tiltag nr. 89 i køreplanen.  
22  Tiltag nr. 87 i køreplanen.  
 
7 
 Hvad angår administrative undersøgelser og disciplinærsager har Kommissionens 
tjenestegrene arbejdet tæt sammen med agenturerne om at oprette en pulje af 
disciplinærundersøgere på tværs af agenturerne og har bl.a. afholdt intensive  kurser.  
Endelig vil Kommissionens tjenestegrene arbejde videre med udarbejdelsen af en håndbog i 
agenturernes interne planlægning og indtægtsoverslag på grundlag af god praksis. Formålet er 
at hjælpe agenturerne med at nedbringe deres fremførselssatser og  eventuelt deres 
annulleringssatser23. 
 
2. Ændring af retsakterne om agenturernes oprettelse  
Kommissionen har i 2014 foreslået at tilpasse retsakten om oprettelse af Det Europæiske 
Politiakademi (Cepol) til principperne i den fælles tilgang. Forslaget tager o gså højde for de 
relevante bestemmelser i den ændrede rammefinansforordning. Ændringen er påkrævet for at 
give Cepol det rette retligt mandat og de nødvendige ressourcer til at gennemføre EU -
ordningen for uddannelse i retshåndhævelse. Forslaget er i overen sstemmelse med de to 
lovgiveres afgørelse om at flytte Cepol til Budapest. De to lovgivere afviste Kommissionens 
oprindelige forslag om at sammenlægge Cepol og Europol.  
Med hensyn til ændringen af retsakterne om oprettelse af Cepol, Eurojust, Europol og 
Kontoret for Harmonisering i det Indre Marked (Varemærker og Design) har Kommissionen 
foreslået vigtige reformelementer, der skal sikre, at den fælles tilgang gennemføres fuldt ud. 
Kommissionen minder om, at der på tværs af institutionerne er givet tilsagn om at benytte 
ændringerne af retsakterne om agenturernes oprettelse som lejlighed til at gennemføre og 
dermed følge den fælles tilgang, f.eks. ved at styrke bestyrelsernes overvågningsrolle 
(herunder ved at sikre, at Kommissionen deltager fuldt ud) og deri gennem sørge for en 
gennemsigtig udvælgelsesprocedure for direktører og den påkrævede vedtagelse af et 
programmeringsdokument med en flerårig komponent, ved eventuelt at nedsætte et 
forretningsudvalg, hvis det sikrer større effektivitet, og ved at indføre en forpligtelse til bedre 
opfølgning på evalueringer og revisioner. I lyset af de igangværende interinstitutionelle 
drøftelser om ændring af retsakterne om oprettelse af visse agenturer beklager Kommissionen, 
at det skorter på politisk vilje til at sikre, at den fælles tilgang til EU's decentrale agenturer 
følges, særlig med hensyn til agenturernes rolle og sammensætningen af deres 
forvaltningsstruktur.  
Kommissionen hilser det velkomment, at der i 2014 blev vedtaget en ændret forordning om 
oprettelse af Det  Europæiske GNSS -Agentur24. Forordningen er i vid udstrækning tilpasset 
principperne i den fælles tilgang.  
 
3. Kommissionsrepræsentanternes rolle i agenturernes bestyrelser  
                                                            
23  Tiltag nr. 82 i køreplanen.  
24  EUT L 150 af 20.5.2014, s. 72.  
 
8 
 Som i 2013 har Kommissionens repræsentanter i agenturernes bestyrelser ikke aktiveret d en 
fælles tilgangs varslingssystem. Det erindres, at dette redskab har en politisk, men ikke nogen 
juridisk dimension. Kommissionens repræsentanter har ikke juridisk mulighed for at 
suspendere en afgørelse, som bestyrelsen træffer. Kommissionens repræsenta nter har dog 
mulighed for formelt at modsætte sig en bestyrelsesafgørelse med henblik på at sikre 
overensstemmelse med EU's politikker og forenelighed af agenturernes aktiviteter med deres 
mandat og relevant EU -lovgivning og efterfølgende varsko Europa -Parlamentet og Rådet 
herom.  
Kommissionens repræsentanter i agenturernes bestyrelser har fortsat støttet agenturernes 
gennemførelse af den fælles tilgang ved at følge op på gennemførelsen af køreplanen i hvert 
enkelt agentur, gøre status over fremskridt og gør e partnergeneraldirektoraterne og de centrale 
tjenestegrene opmærksom på eventuelle vanskeligheder.  
Hvis Kommissionens anvisningsberettigede ved delegation undtagelsesvist overdrager 
budgetgennemførelsesopgaver til agenturerne, bør de navnlig kunne forlad e sig på de 
kontrolresultater og indikatorer, som agenturerne indberetter, og herved opnå sikkerhed for, at 
de interne kontrolmål er opfyldt, for så vidt angår den hermed forbundne 
budgetgennemførelse. I den sammenhæng kan de pågældende anvisningsberettige de ved 
delegation trække på oplysninger, som Kommissionens repræsentanter i agenturernes 
bestyrelser har indsamlet.  
 
4. Konklusion  
I 2013 og 2014 har Kommissionen i forlængelse af sin hidtidige indsats gjort sig store 
bestræbelser for, at de tiltag, der henhører under dens ansvarsområde i køreplanen for 
opfølgning af den fælles tilgang til EU's decentrale agenturer, fører til resultater. 
Kommissionen har også foretaget en grundig, konkret vurdering i forbindelse med 
udarbejdelsen af sine forslag til retsa kter for at sørge for, at de er i overensstemmelse med den 
fælles tilgang. Hovedsigtet med dette arbejde har været at sikre mere velafbalanceret 
forvaltning, større effektivitet og ansvarlighed samt større sammenhæng.  
Gennemførelsen af køreplanen for den f ælles tilgang bygger på en omfattende indsats både fra 
Kommissionens og de decentrale agenturers side. Agenturerne har bidraget aktivt gennem 
hele processen. Kommissionen hilser de decentrale agenturers proaktive tilgang velkommen. 
Den noterer sig den rapp ort, som EU -agenturernes netværk har godkendt i februar 2015 
vedrørende de tiltag i køreplanen, som hører ind under agenturernes ansvarsområde.  
Reformerne inden for rammerne af den fælles tilgang vil forblive yderst relevante i de 
kommende år. Kommissionen  vil fortsat forsvare principperne i den fælles tilgang og 
opfordrer Europa -Parlamentet, Rådet, medlemsstaterne og agenturerne til at gøre det samme, 
særlig i spørgsmål, som hører direkte under deres ansvarsområde.